Rikunarita-ORG/Wikinium huggingface dataset:
# Aborsi

**Aborsi** ima sada karejo na mambaen mangela anak na i bagasan ni boltok nia, mantakna bunting dohot ikaluarkonna janin (fetus) sanga embrio dompakso puna sinaloan giot martahan ngolu i luar rahim, mambaen mangakibatkon amateannia. Aborsi na tarjadi sacara spontan idokon juo "aguguran". Aborsi na ibaen sacara sangajo dodas idokon "aborsi induksi" sanga "abortus provokatus". Hata *aborsi* umumna umna ipake i pangartian abortus provokatus. Prosedur sarupo na ibaen sidung janin marpotensi giot mangolu i luar rahim juo idokon dohot "aborsi tahap akhir".

di Indonesaon dot disatiop nagara na adong di duniaon inda patolaon mangaborsi tarlobi baen na adong na lobi sosak ato ponting tu na manyalamatkon umak nai ima so tola aborsi.

## Sumberna
# Singa

Templat:Taxobox/core
**Singa** (*Saro Sanskerta*: Siṃha, sanga i saro Latin: Panthera leo) ima spesies binatang nangon koum felidae sanga mocom uting. Singa ima binatang na marrombongan. Biasona ima sada jantan dohot bahat boru-boru. Kelompok on manjaga luak nairahangina. Umur singa antara 10 sampe 15 taon muda malua, tai molo i iparinga bisa lobi ngon 20 taon.

Singa boru-boru dao lobi ringgas molo marburu, sadangkan singa jantan tarlosok deganan painteon dohot mangido bagian ngon nai buru ni boru-boruna. Singa jantan i boto na lumobi gogo dohot betengna ibandingkon dohot uting nagodang nalainnai, tai urangna singa on inda bisa manaek ayu sadeges uting uting godang nalainnai. Singa jantan topak abong na apal ia tangkuhuknai, na on nalobi deges got manjagoon tangkuknai, tarutamo atia marbada dohot uting nagodang nalain biaso mangalkap tangkuk so gale alonai.

Uting nagodang nalainnai, songon citah dohot macan tutul puna ukuran sibuk dao lobi menek ibandingkon singa. Bope na sian koum na sarupa dohot harimau, singa inda jop roana aek. Marbeda dohot harimau na jop roana aek.

Singa na tarbonggal di duniaon ima Bongo. Singa na manjadi bintang film ni film George of the Jungle. Bongo ima singa napaling jinak na maninggal arana mancit paru-paru. Singa napadua na paling jinak di dunia ima Zamba yang na di pahan Ralph Helfer.

## Referensi
# Papua

Topografi Papua

Pulo Papua sanga Guinea Baru (saro Inggeris: New Guinea, saro Indonesia: Nugini) sanga na jolo didokon dohot Pulo Irian, ima pulo nagodang padua (sidung Tanah Hijau) i dunia na maringanan i sabolah utara Australia. Pulo on ibagi manjadi dua wilayah na bagian baratna ikuasoi Indonesia dot bagian timurna ima negara Papua Nugini. I pulo na bontukna manyarupoi amporik cendrawasih on adong gunung naginjangna i Indonesia, ima Puncak Jaya (4.884 m).
# Eropa

Peta dunia na patidaon ganan ni Eropa
**Eropa** sacaro geologis, dot geografis ima i sada semenanjung na sanga godang anak benua (jazirah). Ima i antaro nai ma manjadi benua arani parbodaan budaya nai. Balok utara ima Samudera Arktik, i barat ima Samudera Atlantik, dot i selatan marbalok dohot Laut Tengah. Balok timurna indape na jolas arana panyarak benua on marpangkal faktor kabudayaan. Balok na biaso ipake manjadi balok benua Eropa, dot Asia ima Tor Ural, dot Laut Kaspia.

Benua on ima benua namenekna padua sidung Australia dohot bolak 10.180.000 km² sadangkan molo ietong ngon populasina, benua on adong i nomor napatolu dohot populasi nabahatna (i toru Asia, dot Afrika) dohot 742,5 juta jolma i taon 2013 sanga sanga sarupo saparsalapan alak idunia.

## Sumberna